**Kumpulan Tentera Darat G** (*Heeresgruppe G*) berjuang di Barisan Barat pada Perang Dunia II dan merupakan salah satu komponen OB West.

Sejarah
-------

Apabila pencerobohan pihak Bersekutu ke atas Selatan Perancis (Operasi Dragoon) berlaku, Kumpulan Tentera Darat G mempunyai 11 divisyen yang boleh digunakan untuk mempertahankan selatan Loire Perancis. Selepas kejayaan pencerobohan pihak Bersekutu terhadap Selatan Perancis, pada 17/18 Ogos pihak Markas Pemerintahan Tertinggi Jerman (OKW) mengarahkan Kumpulan Tentera Darat G, dengan pengecualian trup yang memegang pelabuhan kubu, meninggalkan selatan Perancis. Kor LXIV Jerman, yang telah bertanggungjawab bagi tentera di barat daya sejak Tentera Darat Pertama berundur beberapa minggu lebih awal untuk mempertahankan garisan di Sungai Seine tenggara Paris, membentuk tiga kumpulan bergerak dan berundur ke timur arah Dijon. Pada masa yang sama Tentera Darat Ke-19 Jerman, berundur arah utara melalui lembah Rhône ke arah Plateau de Langres dimana ia disertai oleh Tentera Darat Ke-5 Panzer yang telah ditugaskan ke Kumpulan Tentera Darat G supaya dapat melakukan serangan balas terhadap Tentera Darat Ke-3 Amerika. Pengunduran itu tidak mengikut seperti yang dirancangkan, kerana pengunduran Tentera Darat Ke-19 mengakibatkan ramai anggota Kumpulan Tentera Darat G ditawan oleh Kumpulan Tentera Darat Ke-6 Amerika. Pada masa pengunduran itu berakhir Jeneral Johannes Blaskowitz telah kehilangan separuh dari kekuatan pasukannya dan telah digantikan pada 21 September oleh Jeneral Hermann Balck. Menjelang pertengahan September Tentera Darat Ke-5 Panzer berada dalam kedudukan di bahagian sayap kiri garisan Jerman utara sempadan Switzerland. Dari sana Panzer Ke-5 bersama elemen-elemen Tentera Darat Pertama menyerang Tentera Darat Ketiga Amerika, manakala Tentera Darat Ke-19 Jerman yang semakin kecil itu menentang Tentera Darat Pertama Perancis dan Tentera Darat Ketujuh A.S. dibawah Jeneral Alexander M. Patch.

Kumpulan Tentera Darat G berjuang di Pergunungan Vosges pada November 1944 dan berundur melalui Lorraine dan utara Alsace pada Disember. Pada hujung November 1944, Kumpulan Tentera Darat G kehilangan sementara tanggungjawab tentera Jerman di Kelompok Colmar dan di Sungai Rhine selatan Bienwald kepada Kumpulan Tentera Darat Upper Rhine. Pada Januari 1945 kumpulan tentera darat ini menyerang dalam Operasi *Nordwind*, serangan balas akhir terbesar Jerman di Barisan Barat. Dengan kegagalan *Nordwind* dan pengusiran Jerman dari Kelompok Colmar, Kumpulan Tentera Darat Oberrhein telah dibubarkan dan Kumpulan Tentera Darat G mengambil semula tanggungjawab bagi pertahanan barat daya Jerman.

Tidak dapat menghentikan penyerangan tentera Bersekutu yang berjaya membersihkan Rhineland-Palatinate dan kemudiannya merentasi Sungai Rhine, askar-askar Kumpulan Tentera Darat G dapat berjuang mempertahankan kota-kota Heilbronn, Crailsheim, Nuremberg dan Munich pada April 1945.

Kumpulan Tentera Darat G menyerahkalah kepada tentera A.S. di Haar, Bavaria Jerman pada 5 Mei, 1945.

Para Panglima
-------------

|  |  |  |
| --- | --- | --- |
| 8 Mei | 1944 | Generaloberst Johannes Blaskowitz |
| 21 September | 1944 | General der Panzertruppe Hermann Balck |
| 24 Disember | 1944 | Generaloberst Johannes Blaskowitz |
| 29 Januari | 1945 | Generaloberst Paul Hausser |
| 2 April | 1945 | General der Infanterie Friedrich Schulz |

Senarai tempur
--------------

| Trup Markas Kumpulan Tentera Darat |
| --- |
| Rejimen 606 Semboyan Kumpulan Tentera Darat |
| Unit bawahan |
| **1944** |
| Mei 1944 | Tentera Darat Pertama, Tentera Darat Ke-19 |
| Ogos 1944 | Tentera Darat Ke-19 |
| September 1944 | Tentera Darat Ke-19, Tentera Darat Pertama, Tentera Darat Ke-5 Panzer |
| **1945** |
| Januari 1945 | Tentera Darat Pertama |
| Februari 1945 | Tentera Darat Pertama, Tentera Darat Ke-19 |
| April 1945 | Tentera Darat Pertama, Tentera Darat Ke-19 |
|

Rujukan
-------

* Cole, Hugh M. UNITED STATES ARMY IN WORLD WAR: The European Theater of Operations THE ARDENNES: BATTLE OF THE BULGE
* Pogue, Forrest C. United States Army in World War II: European Theater of Operations: The Supreme Command
* The German View Diarkibkan 2019-09-08 di Wayback Machine website of the 100th (U.S.) Infantry Division Association

Nota kaki
---------

1. ↑  Cole (references) End Notes Diarkibkan Oktober 31, 2006, di Wayback Machine
2. ↑  Pogue (references) CHAPTER XII The Campaign in Southern France p.227
3. ↑  Pogue (references) p.228
4. ↑  Fact File : Antwerp Captured, BBC, June 2003
5. ↑  Pogue (references) p.229
6. ↑  Pogue (references) p.230
7. 1 2  100th Infantry Division Association References
8. ↑  World Almanac of World War II, editor: Peter Young; St. Martin's Press

|  Kumpulan Tentera Darat Wehrmacht |
| --- |
| 
* Kumpulan Tentera Darat A
* Kumpulan Tentera Darat Afrika
* Kumpulan Tentera Darat B
* Kumpulan Tentera Darat C
* Kumpulan Tentera Darat D
* Kumpulan Tentera Darat Don
* Kumpulan Tentera Darat E
* Kumpulan Tentera Darat F
* Kumpulan Tentera Darat G
* Kumpulan Tentera Darat H
* Kumpulan Tentera Darat Courland
* Kumpulan Tentera Darat Tengah
* Kumpulan Tentera Darat Utara
* Kumpulan Tentera Darat Oberrhein
* Kumpulan Tentera Darat Ostmark
* Kumpulan Tentera Darat Ukraine Utara
* Kumpulan Tentera Darat Selatan
* Kumpulan Tentera Darat Ukraine Selatan
* Kumpulan Tentera Darat Vistula

 |

|  |  |
| --- | --- |
| **Portal**Akses topik berkaitan | * ***Portal Military of Germany***
* ***Portal World War II***
 |